ฮั่งเส็งปิดทะยาน 485.14 จุด รับข่าวเชื่อมโยงตลาด
ฮั่งเส็งปิดทะยาน 485.14 จุด รับข่าวเชื่อมโยงตลาด
4 พ.ย. 2558

ดัชนีฮั่งเส็งตลาดหุ้นฮ่องกงปิดปรับตัวสูงขึ้นในวันนี้ โดยดัชนีฮั่งเส็งเพิ่มขึ้น 485.14 จุด หรือ 2.15% ปิดวันนี้ที่ 23,053.57 จุด หลังจากนายโจว เสี่ยวฉวน ผู้ว่าการธนาคารกลางจีน เปิดเผยในบทความที่เผยแพร่ทางเว็บไซต์ของธนาคารว่า การเชื่อมโยงการซื้อขายระหว่างตลาดหุ้นเสิ่นเจิ้นและตลาดหุ้นฮ่องกงจะมีขึ้นภายในสิ้นปีนี้
ตลาดยังคงปรับตัวแข็งแกร่ง แม้ว่าฮ่องกง เอ็กซ์เชนจ์ แอนด์ เคลียริ่ง ลิมิเต็ด (HKEx) ซึ่งเป็นผู้ดำเนินการตลาดหุ้นฮ่องกง เปิดเผยในวันนี้ว่า ยังไม่มีการทำข้อตกลงใดๆในการเชื่อมโยงการซื้อขายระหว่างตลาดหุ้นเสิ่นเจิ้นและฮ่องกง